**Kviečiame dalyvauti „Erasmus+“ jaunimo srities ir „Europos solidarumo korpuso“ naujo etapo pristatymo renginyje**

  Jaunimo reikalų departamentas prie Socialinės apsaugos ir darbo ministerijos 2021 m. gruodžio 15 d. 13-17 val. kviečia į Europos Sąjungos programų „Erasmus+“ jaunimo srities ir „Europos solidarumo korpusas“ naujo etapo pristatymo renginį. Nuotoliniame renginyje dalyviai galės ne tik sužinoti, ką iki šiol Lietuvos ir Europos jaunimui davė šios programos, ko galima tikėtis per kitus šešerius naujojo etapo metus, bet ir patys aktyviai dalyvauti renginio programoje dalindamiesi savo patirtimi, pateikdami rūpimus klausimus apie Europos Sąjungos teikiamas galimybes jaunimui. Renginyje galėsite pasirinkti jus dominančias temas ar „pasivaikščioti“ tarp skirtingų diskusijų kambarių. Pažadame interaktyvų, gausų įdomios informacijos renginį jaunimui ir apie jaunimą!

Šiemet prasidėjo naujas programų „Erasmus+“ ir „Europos solidarumo korpuso“ etapas, kuris truks iki 2027 metų. Per septynerius metus bus siekiama, kad jaunimas kuo aktyviau dalyvautų žaliajame kurse, prisidėtų prie Europos skaitmeninių permainų; taip pat programomis šiame etape itin skatinama įvairių jaunimo grupių įtrauktis.

Be šių programų polių, renginyje bus pristatyti ankstesnio programų etapo rezultatai, programų naujovės, siūlomos galimybės jaunimui šešiose skirtingose srityse, vadinamuose veiksmuose. Iš pirmų lūpų išgirsite, kokių apčiuopiamų rezultatų jauniems žmonėms ir juos supančiai bendruomenei paliko kiekvieno iš veiksmų jau įgyventi projektai.

Renginys skirtas oficialiai atidaryti programų „Erasmus+“ jaunimo srities ir „Europos solidarumo korpusas“ naują etapą Lietuvoje, dalintis jaunimo projektų sėkmės istorijomis bei pristatyti pagrindines programų kryptis jauniems žmonėms, jaunimo ir su jaunimu dirbančioms organizacijoms, jaunimo centrams, jaunimo erdvėms, jaunimo darbuotojams, mobilaus darbo ir darbo su jaunimu gatvėje komandoms, savivaldybių jaunimo reikalų taryboms, jaunimo reikalų koordinatoriams, buvusiems ir esamiems pareiškėjams, projektų dalyviams, sprendimų priėmėjams ir žiniasklaidai.

Renginys vyks nuotoliniu būdu. Renginio nuorodą gaus užsiregistravę dalyviai.

Norinčiuosius dalyvauti renginyje prašome užsiregistruoti užpildant [registracijos formą](https://forms.office.com/Pages/ResponsePage.aspx?id=HO8tI1iXdEiAJccb-en-VNypARKu8EhIrT4cp7S_cZNURDBZSDg5S1BEMVk5WUUxMEg4OTRSMExOTC4u).

**PROGRAMA**

 Renginio moderatorius Marius Ulozas, Politikos tyrimų ir analizės instituto direktorius

**13:00 – 13:10 Renginio atidarymas**

**13:10 – 13:40 Europos jaunimas šiandien ir rytoj**

* **Sveikinimo žodis**

* **„Kaip keitėsi jaunimo dalyvavimas per pastaruosius 20 metų“**

Jonas Laniauskas, Jaunimo reikalų departamento prie Socialinės apsaugos ir darbo ministerijos (toliau – JRD) direktorius

* **„Erasmus+“ jaunimo srities ir „Europos solidarumo korpuso“ naujovės 2021-2027 m.**

Loreta Eimontaitė, JRD Tarptautinės jaunimo politikos skyriaus vedėja

**13:45 – 15:00 ES galimybės jaunimui (I dalis)**

* **Jaunimo dalyvavimo veiklos**

Moderuoja Nerijus Miginis, Elektrėnų kultūros centro kultūros projektų vadovas

* **Jaunimo mobilumas (mainai)**

Moderuoja Aistė Šlajūtė, mokymų vadovė ir konsultantė, žmogaus teisių aktyvistė, JRD „Europos solidarumo korpuso“ Mokymų vadovų tinklo narė

* **Savanoriška veikla**

Moderuoja Milda Lukoševičiūtė, VšĮ „Socialinis veiksmas“ vadovė

**15:00 – 15:15  Pertrauka**

**15:15 – 16:30 ES galimybės jaunimui (II dalis)**

* **Bendradarbiavimo partnerystės**

Moderuoja Laimonas Ragauskas, Lietuvos neformaliojo ugdymo asociacijos pirmininkas

* **Su jaunimu dirbančių asmenų mobilumas**

Moderuoja Raminta Rusovičiūtė, VšĮ „Inovatyvi karta“ vadovė

* **Solidarumo projektai**

Moderuoja Vladas Polevičius, Visuomenės ir verslo plėtros instituto direktorius

**16:30 – 17:00 Apibendrinimas ir renginio uždarymas**

**DAUGIAU INFORMACIJOS:** [2021-2027 m. etapo pristatymas | JTBA](https://www.jtba.lt/2021-2027-m-etapo-pristatymas/) (Eiti į JTBA puslapį)

**REGISTRACIJA:** [**https://forms.office.com/r/RC21d4kUPi**](https://forms.office.com/r/RC21d4kUPi)

**Kontaktai pasiteirauti:**

Vyriausioji specialistė Zita Šlepetienė, +370 607 20 654, zita@jtba.lt